
MUNICIPIUL TIMIŞOARA

COMPARTIMENT ŞCOLI
NR. SC2013-      

                                                               REFERAT
privind   modificarea  Hotărârii Consiliului Local nr. 417/30.07.2013 privind  mutarea activităţii  de învăţământ a  Colegiului Tehnic de Vest   şi a Liceului de Arte Plastice Timişoara
       Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Instituţii Şcolare, Medicale, Sportive şi Culturale- Compartiment Şcoli, privind  desfăşurarea  activităţii  de învăţământ a  Liceului de Arte Plastice Timişoara  şi a Colegiului Tehnic de Vest Timisoara   în imobilele  situate în Timişoara  Bv. Gen Dragalina nr. 8 - Bv.Regele  Carol I nr.11. 
     Prin  Hotărârea Consiliului Local nr. 417/30.07.2013 a fost aprobată  mutarea activităţii  de învăţământ  a  Colegiului Tehnic de Vest  din  imobilul   situat  în   Timişoara,  Bv. General Dragalina  nr. 8- Bv.Regele Carol I nr. 11,   în  imobilul  situat  în Timişoara  Bv Liviu Rebreanu nr. 35 şi   mutarea  activităţii  de învăţământ  a Liceului de Arte Plastice Timişoara din  imobilul   situat  în   Timişoara, B-dul Mihai Eminescu nr. 2 proprietatea Fundaţiei Caritatea prin retrocedare,  în  imobilul  situat  Timişoara,  Bv. General Dragalina  nr. 8- Bv.Regele Carol I nr. 11.

    După reanalizarea  spaţiilor  din imobilele aferente Colegiului Tehnic de Vest s-a  constatat că   în   Clădirea şcoală   cu D+P+2E , Căminul cu P+4E  situate Bv. Gen Dragalina nr. 8 şi Bv.Regele  Carol I nr.11  şi din clădirea din str. Pop de Basesti nr.27 se pot desfăşura  activităţile  şcolare  a celor două  unităţi de învăţământ - Colegiul Tehnic de Vest Timişoara  şi  Liceul de Arte Plastice, după o reamenajare a  spaţiilor.
     Având în vedere  cele de mai sus supunem spre  aprobare  Consiliului Local: 
  1. Revocarea  art. 1 şi art. 3 din Hotărârea consiliului Local nr. 417/30.07.2013 privind  mutarea activităţii  de învăţământ a  Colegiului Tehnic de Vest   şi a Liceului de Arte Plastice Timişoara;
  2. Modificarea  art. 2 din Hotărârea consiliului Local nr. 417/30.07.2013 privind  mutarea activităţii  de învăţământ a  Colegiului Tehnic de Vest   şi a Liceului de Arte Plastice Timişoara, care va avea următorul conţinut: 

  „Art.2. Se aprobă  mutarea  activităţii  de învăţământ  a Liceului de Arte Plastice Timişoara din  imobilul   situat  în   Timişoara, B-dul Mihai Eminescu nr. 2- proprietatea Fundaţiei Caritatea,  la etajul  I şi II  din clădirea şcoală  cu D+P+2E , respectiv la etajul I şi în sălile cu suprafaţa  mare  din Căminul cu P+4E, situate în Timişoara Bv. Gen Dragalina nr. 8 - Bv.Regele  Carol I nr. 11”.
3.  Demisolul şi parterul din clădirea şcoală  cu D+P+2E, respectiv sălile  cu suprafaţa  mijlocie din Căminul cu P+4E, situate în Timişoara Bv. Gen Dragalina nr. 8 - Bv.Regele  Carol I nr.11  şi  clădirea din str. Pop de Basesti nr.27, revin  Colegiului Tehnic de Vest Timişoara;  
4. Sala de sport  situată  în Bv.Regele Carol I nr. 11 va fi folosită de catre cele două unităţi de învăţământ, conform unui orar stabilit de comun acord.

5. Celelalte prevederi ale  Hotărârii Consiliului Local nr. 417/30.07.2013 rămân neschimbate.

